Luigi Di Maio xe un połitico itałian, dal 23 setenbre 2017 cao połitico del Movimento 5 Stee e dal 1° zugno 2018 ministro del sviłupo econòmego e ministro del laoro e de łe połitiche sociałi, el xe anca visepresidente del consejo dei ministri inte el Goerno Conte. Dal 21 marso 2013 al 22 marso 2018 el xe sta visepresidente de ła Camera dei deputati. El xe nato a Pomigliano d'Arco e el xe el pì grando de tre fradełi. So mare, Paola Esposito, xe na insegnante de italian e latin, invese so pare Antonio, inprenditor edile, el xe sta dirixente prima del Movimento Sociałe Italian e po de Ałeansa Nasionałe. Dopo el diploma de liceo clàsico el se iscrive a l'università. Inisialmente a ła facoltà de engegneria par po trasferirse a giurisprudenza de l'Università de Nàpułi Federico II, senza conpletar i studi. Jornalista publisista dal 2007, el ga laorà pa' un breve periodo come webmaster e come steward al stadio San Paolo par po butarse in pułitega candidandose inte el MoVimento 5 Stełe. El 12 de lujo 2017, Di Maio xe sta indagà formalmente par difamazion a seguito de na denuncia prexentà da Marika Cassimatis, ex candidà sìndico M5S a Genoa. Anca ła giornalista Elena Polidori ga prexentà na denuncia contro de eło par difamasion. Sucessivamente el xùdexe el archivia ła quereła de ła giornalista Polidori parché Di Maio el ga l'imunità parlamentare; mentre el 20 de lujo 2018 xe sta archivià ła querela de ła Cassimatis parché secondo el gip, se tratava de critica pułìtega. El vien considerà un moderà con na poxision sentrista rento el MoVimento 5 Stełe. El dixe che el ius soli el xe un tema inportante da afrontare a liveło eoropeo, ma delicà parché podaria atirare pi migranti verso l'Itałia e generare corusion, e no se trata de na priorità rispeto al sostegno del redito dei 'taliani.